title: Euroopan parlamentin ja neuvoston päätös N:o 1351/2013/EU, annettu 11 päivänä joulukuuta 2013 , makrotaloudellisen rahoitusavun myöntämisestä Jordanian hašemiittiselle kuningaskunnalle

text:
               18.12.2013

               FI

               Euroopan unionin virallinen lehti

               L 341/4

         EUROOPAN PARLAMENTIN JA NEUVOSTON PÄÄTÖS N:o 1351/2013/EU,
   annettu 11 päivänä joulukuuta 2013,
   makrotaloudellisen rahoitusavun myöntämisestä Jordanian hašemiittiselle kuningaskunnalle
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 212 artiklan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   noudattavat tavallista lainsäätämisjärjestystä (1),
   sekä katsovat seuraavaa:

               (1)

               Jordanian hašemiittisen kuningaskunnan, jäljempänä ’Jordania’, ja unionin, suhteita kehitetään osana Euroopan naapuruuspolitiikkaa, jäljempänä myös ’ENP’. Euroopan yhteisöjen ja niiden jäsenvaltioiden sekä Jordanian Euro–Välimeri-assosiaatiosopimus (2), jäljempänä ’EU:n ja Jordanian assosiaatiosopimus’, tuli voimaan 1 päivänä toukokuuta 2002. Kahdenvälistä poliittista vuoropuhelua ja taloudellista yhteistyötä on sen jälkeen kehitetty ENP:n toimintaohjelmissa, joista viimeisin kattoi vuodet 2010–2015. Unioni myönsi Jordanialle vuonna 2010 ”pitkälle edistyneen maan” kumppanuusaseman, mikä merkitsee laaja-alaista yhteistyötä osapuolten välillä. EU:n ja Jordanian assosiaatiosopimusta täydennettiin vuonna 2013 unionin ja Jordanian välisellä puitesopimuksella yleisistä periaatteista, jotka koskevat Jordanian osallistumista unionin ohjelmiin, mikä edistää unionin ja Jordanian yhteistyötä.

               (2)

               Jordanian talouteen ovat vuoden 2010 lopusta vaikuttaneet voimakkaasti kotimaiset tapahtumat, jotka liittyvät arabikevääksi kutsuttuihin eteläisen Välimeren maiden tapahtumiin, sekä jatkuvat alueelliset levottomuudet erityisesti naapurimaissa Egyptissä ja Syyriassa. Etenkin Jordaniasta turvapaikkaa hakevien syyrialaispakolaisten suuri määrä on vaikuttanut vakavasti Jordanian talouteen. Huomattavasti heikentynyt globaali taloudellinen ympäristö, Egyptistä tulevien maakaasutoimitusten toistuvat häiriöt, joiden vuoksi Jordania on joutunut sähkön tuotannossa korvaamaan egyptiläistä kaasuntuontia kalliimmilla polttoaineilla, ja Jordanian alueella oleville syyrialaispakolaisille annettavan humanitaarisen avun edellyttämät huomattavat taloudelliset resurssit ovat johtaneet merkittäviin ulkoisiin ja talousarvioon liittyviin rahoitusvajeisiin.

               (3)

               Unioni on arabikevään tapahtumien alusta alkaen useaan otteeseen ilmoittanut sitoutuvansa tukemaan Jordaniaa sen taloudellisessa ja poliittisessa uudistusprosessissa. Tämä sitoumus vahvistettiin joulukuussa 2012 unionin ja Jordanian välisen assosiaationeuvoston 10. kokouksen päätelmissä.

               (4)

               Jordanian maantieteellinen sijainti tekee siitä Lähi-idän vakauden ja turvallisuuden kannalta strategisen maan mutta samalla erityisen haavoittuvan niin poliittisille kuin taloudellisillekin ulkoisille häiriöille. Tästä syystä on tärkeää tarjota Jordanialle riittävästi tukea ja edistää unionin ja Jordanian välistä poliittista ja taloudellista vuoropuhelua.

               (5)

               Jordania on toteuttanut useita poliittisia uudistuksia, joista merkittävimpänä voidaan mainita Jordanian parlamentin syyskuussa 2011 hyväksymät yli 40 perustuslain muutosta, jotka ovat merkittävä edistysaskel kohti täysin demokraattista järjestelmää. Unionin poliittinen ja taloudellinen tuki Jordanian uudistusprosessille on johdonmukainen Euroopan naapuruuspolitiikan yhteydessä määritetyn, eteläisen Välimeren alueella harjoitettavan toimintapolitiikan kanssa.

               (6)

               Yhdessä Euroopan parlamentin ja neuvoston päätöksen N:o 778/2013/EU (3) kanssa annetun Euroopan parlamentin ja neuvoston yhteisen julistuksen mukaisesti unionin makrotaloudellisen rahoitusavun olisi oltava poikkeuksellinen rahoitusväline, jolla myönnetään sitomatonta ja kohdentamatonta maksutasetukea ja jonka tarkoituksena on palauttaa avunsaajan kestävä ulkoinen rahoitusasema, tukea sellaisen poliittisen ohjelman täytäntöönpanoa, joka sisältää vankkoja sopeuttamis- ja rakenneuudistustoimia maksutaseaseman parantamiseksi erityisesti ohjelmakauden aikana, sekä tehostaa unionin kanssa tehtyjen asiaankuuluvien sopimusten ja ohjelmien täytäntöönpanoa.

               (7)

               Jordanian viranomaiset ja Kansainvälinen valuuttarahasto (IMF) sopivat elokuussa 2012 kolmivuotisesta muusta kuin ennalta varautuvasta valmiusluottojärjestelystä, jäljempänä ’IMF:n ohjelma’, jonka suuruus on 1 364 miljoonaa erityistä nosto-oikeutta (SDR) ja jolla tuetaan Jordanian talouden sopeutus- ja uudistusohjelmaa. IMF:n ohjelman tavoitteet vastaavat unionin makrotaloudellisen rahoitusavun tarkoitusta, joka on vähentää lyhyen aikavälin maksutasevaikeuksia, ja vankkojen sopeuttamistoimien toteuttaminen on unionin makrotaloudellisen rahoitusavun päämäärien mukaista.

               (8)

               Unioni on myöntänyt kaudelle 2011–2013 osana säännönmukaista yhteistyöohjelmaansa 293 miljoonan euron avustukset, joilla tuetaan Jordanian poliittista ja taloudellista uudistusohjelmaa. Lisäksi Jordanialle on myönnetty vuonna 2012 70 miljoonaa euroa kumppanuutta, uudistuksia ja osallistavaa kasvua tukevasta SPRING-ohjelmasta ja 10 miljoonaa euroa unionin humanitaarista apua Syyrian pakolaisten tukemiseksi.

               (9)

               Jordania pyysi joulukuussa 2012 unionin makrotaloudellista rahoitusapua heikkenevän taloustilanteen ja synkeiden talousnäkymien vuoksi.

               (10)

               Koska Jordania kuuluu Euroopan naapuruuspolitiikan piiriin, se olisi katsottava oikeutetuksi saamaan unionin makrotaloudellista rahoitusapua.

               (11)

               Vaikka Jordania on saanut varoja IMF:ltä ja muilta monenkeskisiltä rahoituslaitoksilta ja vaikka se on toteuttanut vankkoja talouden vakauttamis- ja uudistusohjelmia, maan maksutaseessa on yhä huomattava ulkoinen rahoitusvaje ja sen ulkoinen rahoitusasema on altis ulkoisille häiriöille, mikä edellyttää valuuttavarannon pitämistä riittävällä tasolla. Näistä syistä unionin makrotaloudellista rahoitusapua Jordanialle, jäljempänä ’unionin makrotaloudellinen rahoitusapu’, pidetään tämänhetkisissä poikkeuksellisissa olosuhteissa tarkoituksenmukaisena vastauksena Jordanian pyyntöön saada tukea talouden vakauttamiseen yhdessä IMF:n ohjelman kanssa. Unionin makrotaloudellisella rahoitusavulla on tarkoitus tukea Jordanian talouden vakauttamista ja rakenneuudistusohjelmaa ja täydentää IMF:n rahoitusjärjestelyllä käyttöön asetettavia varoja.

               (12)

               Unionin makrotaloudellisella rahoitusavulla olisi pyrittävä tukemaan Jordanian kestävän ulkoisen rahoitusaseman palauttamista ja siten myös maan taloudellista ja sosiaalista kehitystä.

               (13)

               Unionin makrotaloudellisen rahoitusavun määrän määrittämisessä käytetään perustana Jordanian jäljellä olevien ulkoisten rahoitustarpeiden määrän täydellistä arviointia ja otetaan huomioon maan kyky huolehtia rahoituksestaan omin varoin ja erityisesti sen valuuttavaranto. Unionin makrotaloudellisella rahoitusavulla olisi täydennettävä IMF:n ja Maailmanpankin ohjelmia ja rahoitusta. Määritettäessä rahoitusavun määrää otetaan myös huomioon monenvälisiltä avunantajilta odotetut rahoitusosuudet ja tarve varmistaa oikeudenmukainen taakanjako unionin ja muiden avunantajien välillä sekä unionin muiden ulkoisten rahoitusvälineiden aiempi käyttäminen Jordaniassa ja unionin yleisen osallistumisen tuottama lisäarvo.

               (14)

               Komission olisi varmistettava, että unionin makrotaloudellinen rahoitusapu on oikeudellisesti ja sisällöltään yhdenmukainen ulkoisen toiminnan eri alojen ja muiden asiaankuuluvien unionin politiikkojen keskeisten periaatteiden, tavoitteiden ja niiden yhteydessä toteutettujen toimenpiteiden kanssa.

               (15)

               Unionin makrotaloudellisella rahoitusavulla olisi tuettava unionin Jordanian suhteissa soveltamaa ulkoista politiikkaa. Komission yksiköiden ja Euroopan ulkosuhdehallinnon olisi työskenneltävä tiiviisti yhdessä koko makrotaloudellisen rahoitusaputoimen keston ajan unionin ulkoisen politiikan yhteensovittamiseksi ja sen johdonmukaisuuden varmistamiseksi.

               (16)

               Unionin makrotaloudellisella rahoitusavulla olisi tuettava Jordanian sitoutumista unionin kanssa yhteisiin arvoihin, joihin kuuluvat demokratia, oikeusvaltion periaate, hyvä hallintotapa, ihmisoikeuksien kunnioittaminen, kestävä kehitys ja köyhyyden vähentäminen, sekä maan sitoutumista avoimen, sääntöihin perustuvan ja oikeudenmukaisen kaupan periaatteisiin.

               (17)

               Unionin makrotaloudellisen rahoitusavun myöntämisen ennakkoedellytyksenä olisi oltava, että Jordania noudattaa tehokkaita demokraattisia mekanismeja, kuten parlamentaarista monipuoluejärjestelmää ja oikeusvaltion periaatetta, ja takaa ihmisoikeuksien kunnioittamisen. Lisäksi unionin makrotaloudellisen rahoitusavun erityistavoitteina olisi oltava julkisten varainhoitojärjestelmien tehokkuuden, avoimuuden ja vastuullisuuden lisääminen Jordaniassa ja sellaisten rakenneuudistusten edistäminen, joilla pyritään tukemaan kestävää ja osallistavaa kasvua, työpaikkojen luomista ja julkisen talouden vakauttamista. Komission olisi säännöllisesti seurattava sekä ennakkoedellytyksen täyttymistä että näiden tavoitteiden saavuttamista.

               (18)

               Jotta unionin makrotaloudelliseen rahoitusapuun liittyvät unionin taloudelliset edut voidaan suojata tehokkaasti, Jordanian olisi toteutettava tarkoituksenmukaisia toimenpiteitä petosten, lahjonnan ja muiden tähän rahoitusapuun liittyvien väärinkäytösten estämiseksi ja torjumiseksi. Lisäksi olisi määrättävä komission tarkastuksista ja tilintarkastustuomioistuimen tarkastuksista.

               (19)

               Unionin makrotaloudellisen rahoitusavun maksaminen ei rajoita Euroopan parlamentin ja neuvoston valtuuksia.

               (20)

               Makrotaloudellisen rahoitusavun edellyttämien määrärahojen määrien olisi oltava yhdenmukaisia monivuotisessa rahoituskehyksessä vahvistettujen talousarviomäärärahojen kanssa.

               (21)

               Komission olisi hallinnoitava unionin makrotaloudellista rahoitusapua. Jotta Euroopan parlamentti ja neuvosto voivat seurata tämän päätöksen täytäntöönpanoa, komission olisi annettava niille säännöllisesti tietoja rahoitusavun täytäntöönpanosta ja toimitettava niille asiaan liittyvät asiakirjat.

               (22)

               Jotta voidaan varmistaa tämän päätöksen yhdenmukainen täytäntöönpano, komissiolle olisi siirrettävä täytäntöönpanovaltaa. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011 (4) mukaisesti.

               (23)

               Unionin makrotaloudelliseen rahoitusapuun olisi sovellettava talouspoliittisia ehtoja, jotka vahvistetaan yhteisymmärryspöytäkirjassa. Yhdenmukaisen täytäntöönpanon varmistamiseksi ja tehokkuussyistä komissio olisi valtuutettava neuvottelemaan tällaisista ehdoista Jordanian viranomaisten kanssa jäsenvaltioiden edustajista muodostuvan komitean valvonnassa asetuksen (EU) N:o 182/2011 mukaisesti. Mainitun asetuksen mukaisesti neuvoa-antavaa menettelyä olisi sovellettava pääsääntöisesti kaikkiin muihin kuin mainitussa asetuksessa tarkoitettuihin tapauksiin. Koska yli 90 miljoonan euron suuruisella rahoitusavulla voi olla huomattava vaikutus, olisi asianmukaista käyttää tarkastelumenettelyä kyseisen raja-arvon ylittävien toimien osalta. Kun otetaan huomioon unionin Jordanialle myöntämän makrotaloudellisen rahoitusavun määrä, yhteisymmärryspöytäkirjan hyväksymiseen ja rahoitusavun mahdolliseen vähentämiseen, keskeyttämiseen tai peruuttamiseen olisi sovellettava tarkastelumenettelyä,

         OVAT HYVÄKSYNEET TÄMÄN PÄÄTÖKSEN:
   1 artikla
   1.   Unioni asettaa Jordanian saataville makrotaloudellista rahoitusapua, jäljempänä ’unionin makrotaloudellinen rahoitusapu’, enintään 180 miljoonaa euroa tukeakseen Jordanian talouden vakauttamista ja uudistuksia. Rahoitusavulla katetaan IMF:n ohjelmassa määritettyjä Jordanian maksutasetarpeita.
   2.   Unionin makrotaloudellinen rahoitusapu myönnetään Jordanialle kokonaisuudessaan lainoina. Komissiolle annetaan valtuudet lainata tarvittavat varat unionin puolesta pääomamarkkinoilta tai rahoituslaitoksilta ja lainata ne edelleen Jordanialle. Lainojen takaisinmaksuaika on enintään 15 vuotta.
   3.   Komissio hallinnoi unionin makrotaloudellisen rahoitusavun maksamista tavalla, joka on linjassa IMF:n ja Jordanian välisten sopimusten tai yhteisymmärryspöytäkirjojen sekä Euroopan naapuruuspolitiikan yhteydessä sovittujen, EU:n ja Jordanian assosiaatiosopimuksessa ja EU:n ja Jordanian välisessä vuosia 2010–2015 koskevassa toimintasuunnitelmassa vahvistettujen talousuudistusten keskeisten periaatteiden ja tavoitteiden kanssa. Komissio antaa Euroopan parlamentille ja neuvostolle säännöllisesti tietoja unionin makrotaloudellisen rahoitusavun kehityksestä, sen maksaminen mukaan luettuna, ja toimittaa asiaan liittyvät asiakirjat näille toimielimille hyvissä ajoin.
   4.   Unionin makrotaloudellinen rahoitusapu on saatavilla kahden vuoden ajan 3 artiklan 1 kohdassa tarkoitetun yhteisymmärryspöytäkirjan voimaantulon jälkeisestä ensimmäisestä päivästä.
   5.   Jos Jordanian rahoitustarpeet pienenevät olennaisesti unionin makrotaloudellisen rahoitusavun maksukaudella alkuperäisiin ennusteisiin verrattuna, komissio vähentää 7 artiklan 2 kohdassa tarkoitetun tarkastelumenettelyn mukaisesti rahoitusavun määrää tai keskeyttää tai peruuttaa sen.
   2 artikla
   Unionin makrotaloudellisen rahoitusavun ennakkoedellytyksenä on, että Jordania noudattaa tehokkaita demokraattisia mekanismeja, kuten parlamentaarista monipuoluejärjestelmää ja oikeusvaltion periaatetta, ja takaa ihmisoikeuksien kunnioittamisen. Komissio valvoo tämän ennakkoedellytyksen täyttymistä unionin makrotaloudellisen rahoitusavun koko keston ajan. Tätä artiklaa sovelletaan neuvoston päätöksen 2010/427/EU (5) mukaisesti.
   3 artikla
   1.   Komissio sopii 7 artiklan 2 kohdassa tarkoitettua tarkastelumenettelyä noudattaen Jordanian viranomaisten kanssa unionin makrotaloudelliseen rahoitusapuun sovellettavista selkeästi määritellyistä talouspolitiikkaa ja rahoitusta koskevista ehdoista, joissa keskitytään rakenneuudistuksiin ja vakaaseen julkiseen talouteen ja jotka vahvistetaan yhteisymmärryspöytäkirjassa, jäljempänä ’yhteisymmärryspöytäkirja’. Yhteisymmärryspöytäkirjaan sisältyy mainittujen ehtojen täyttämisen aikataulu. Yhteisymmärryspöytäkirjassa esitettyjen talouspolitiikkaa ja rahoitusta koskevien ehtojen on oltava yhdenmukaisia 1 artiklan 3 kohdassa tarkoitettujen sopimusten tai yhteisymmärryspöytäkirjojen kanssa, mukaan lukien Jordanian IMF:n tuella toteuttamat makrotaloudelliset sopeuttamis- ja rakenneuudistusohjelmat.
   2.   Näillä ehdoilla pyritään erityisesti lisäämään Jordanian julkisten varainhoitojärjestelmien tehokkuutta, avoimuutta ja vastuullisuutta muun muassa unionin makrotaloudellisen rahoitusavun käytön osalta. Toimenpiteitä suunniteltaessa on otettava asianmukaisesti huomioon myös edistyminen markkinoiden vastavuoroisessa avaamisessa, sääntöihin perustuvan ja oikeudenmukaisen kaupan kehittyminen ja muut unionin ulkoisen politiikan painopisteet. Komissio seuraa säännöllisesti, miten näiden tavoitteiden saavuttamisessa edistytään.
   3.   Unionin makrotaloudellisen rahoitusavun yksityiskohtaiset rahoitusehdot vahvistetaan komission ja Jordanian viranomaisten välisessä lainasopimuksessa.
   4.   Komissio tarkistaa säännöllisin väliajoin, että 4 artiklan 3 kohdan edellytykset täyttyvät edelleen ja muun muassa sen, onko Jordanian talouspolitiikka unionin makrotaloudellisen rahoitusavun tavoitteiden mukaista. Tätä varten komissio sovittaa toimintansa tiiviisti yhteen IMF:n ja Maailmanpankin ja tarvittaessa Euroopan parlamentin ja neuvoston kanssa.
   4 artikla
   1.   Komissio asettaa unionin makrotaloudellisen rahoitusavun saataville kahdessa lainaerässä edellyttäen, että 3 kohdan edellytykset täyttyvät. Erien koot vahvistetaan yhteisymmärryspöytäkirjassa.
   2.   Unionin makrotaloudellisen rahoitusavun määrät rahoitetaan tarvittaessa neuvoston asetuksen (EY, Euratom) N:o 480/2009 (6) mukaisesti.
   3.   Komissio tekee päätöksen erien maksamisesta, mikäli kaikki seuraavat edellytykset täyttyvät:

               a)

               2 artiklassa säädetty ennakkoedellytys;

               b)

               jatkuvasti tyydyttävä edistyminen sellaisen poliittisen ohjelman täytäntöönpanossa, joka sisältää IMF:n muulla kuin ennaltavarautuvalla luottojärjestelyllä tuettavia vankkoja sopeuttamis- ja rakenneuudistustoimia; ja

               c)

               yhteisymmärryspöytäkirjassa sovittujen talouspolitiikkaa ja rahoitusta koskevien ehtojen täyttäminen tietyn aikataulun mukaan.

         Toinen erä voidaan maksaa aikaisintaan kolmen kuukauden kuluttua ensimmäisen erän maksamisesta.
   4.   Jos 3 kohdassa säädetyt edellytykset eivät täyty, komission on tilapäisesti keskeytettävä tai peruutettava unionin makrotaloudellisen rahoitusavun maksaminen. Sen on ilmoitettava Euroopan parlamentille ja neuvostolle keskeyttämisen tai peruuttamisen syyt.
   5.   Unionin makrotaloudellinen rahoitusapu maksetaan Jordanian keskuspankille. Ellei yhteisymmärryspöytäkirjassa toisin sovita ja edellyttäen, että siinä vahvistetaan jäljellä oleva julkisen talouden rahoitustarve, unionin varat voidaan siirtää Jordanian valtiovarainministeriölle, joka on lopullinen avunsaaja.
   5 artikla
   1.   Unionin makrotaloudelliseen rahoitusapuun liittyvät lainanotto- ja lainanantotoimet suoritetaan euromääräisinä ja käyttäen samaa arvopäivää, niihin ei saa liittyä unionin kannalta eräpäivän muutoksia eivätkä ne saa asettaa unionia alttiiksi valuuttakurssi- tai korkoriskeille tai muille kaupallisille riskeille.
   2.   Olosuhteiden salliessa ja Jordanian sitä pyytäessä komissio voi toteuttaa tarvittavat toimet sen varmistamiseksi, että lainaehtoihin sisältyy aikaistettua takaisinmaksua koskeva lauseke ja että vastaava lauseke sisältyy myös lainanottotoimien ehtoihin.
   3.   Jos olosuhteet sallivat lainan koron parantamisen ja jos Jordania sitä pyytää, komissio voi päättää jälleenrahoittaa kaikki alkuperäiset lainansa tai osan niistä tai se voi järjestellä rahoitusehdot uudelleen. Jälleenrahoitus- tai uudelleenjärjestelytoimet on toteutettava 1 ja 4 kohdan mukaisesti, eivätkä ne saa pidentää kyseisten lainojen erääntymisaikaa tai kasvattaa jälleenrahoituksen tai uudelleenjärjestelyn ajankohtana jäljellä olevan pääoman määrää.
   4.   Jordanian on maksettava kaikki kulut, joita unionille aiheutuu tämän päätöksen mukaisista lainanotto- ja lainanantotoimista.
   5.   Komissio tiedottaa Euroopan parlamentille ja neuvostolle 2 ja 3 kohdassa tarkoitettujen toimien etenemisestä.
   6 artikla
   1.   Unionin makrotaloudellisen rahoitusavun täytäntöönpanossa noudatetaan Euroopan parlamentin ja neuvoston asetusta (EU, Euratom) N:o 966/2012 (7) ja komission delegoitua asetusta (EU) N:o 1268/2012 (8).
   2.   Unionin makrotaloudellinen rahoitusapu pannaan täytäntöön suoran hallinnoinnin avulla.
   3.   Jordanian viranomaisten kanssa tehtävien lainasopimuksen ja yhteisymmärryspöytäkirjan on sisällettävä määräykset, joilla

               a)

               varmistetaan, että Jordania tarkistaa säännöllisesti, että unionin yleisestä talousarviosta myönnettyä rahoitusta on käytetty oikein, toteuttaa tarkoituksenmukaiset toimenpiteet väärinkäytösten ja petosten estämiseksi ja ryhtyy tarvittaessa oikeustoimiin periäkseen takaisin mahdolliset tämän päätöksen nojalla myönnetyt varat, jotka on kavallettu;

               b)

               varmistetaan unionin taloudellisten etujen suojaaminen ja määrätään erityistoimenpiteistä unionin makrotaloudelliseen rahoitusapuun kohdistuvien petosten, lahjonnan ja muiden väärinkäytösten ehkäisemiseksi ja torjumiseksi neuvoston asetuksen (EY, Euratom) N:o 2988/95 (9), neuvoston asetuksen (Euratom, EY) N:o 2185/96 (10) ja Euroopan parlamentin ja neuvoston asetuksen (EU, Euratom) N:o 883/2013 (11) mukaisesti.

               c)

               annetaan komissiolle, Euroopan petostentorjuntavirasto mukaan lukien, tai sen edustajille nimenomainen lupa suorittaa tarkastuksia, paikan päällä suoritettavat tarkastukset ja todentamiset mukaan lukien;

               d)

               annetaan komissiolle ja tilintarkastustuomioistuimelle nimenomaiset valtuudet toimittaa tarkastuksia unionin makrotaloudellisen rahoitusavun saatavuusaikana ja sen jälkeen, mukaan lukien asiakirjoihin ja tarkastuskäynteihin perustuvat tarkastukset, kuten toiminnan arvioinnit;

               e)

               varmistetaan, että unionilla on oikeus lainan aikaistettuun takaisinmaksuun, jos on osoitettu, että Jordania on unionin makrotaloudellisen rahoitusavun hallinnoinnissa sekaantunut petokseen tai lahjontaan tai mihin tahansa muuhun unionin taloudellisia etuja vahingoittavaan laittomaan toimintaan.

         4.   Unionin makrotaloudellisen rahoitusavun täytäntöönpanon aikana komissio seuraa toiminnan arviointien avulla, että rahoitusavun kannalta merkitykselliset rahoitusjärjestelyt, hallintomenettelyt sekä sisäiset ja ulkoiset valvontamekanismit ovat Jordaniassa luotettavia ja että Jordania noudattaa sovittua aikataulua.
   7 artikla
   1.   Komissiota avustaa komitea. Tämä komitea on asetuksessa (EU) N:o 182/2011 tarkoitettu komitea.
   2.   Kun viitataan tähän kohtaan, sovelletaan asetuksen (EU) N:o 182/2011 5 artiklaa.
   8 artikla
   1.   Komissio antaa vuosittain viimeistään 30 päivänä kesäkuuta Euroopan parlamentille ja neuvostolle kertomuksen tämän päätöksen täytäntöönpanosta edeltävänä vuonna, täytäntöönpanoa koskeva arviointi mukaan lukien. Kertomuksessa on

               a)

               tarkasteltava edistymistä unionin makrotaloudellisen rahoitusavun täytäntöönpanossa;

               b)

               arvioitava Jordanian taloudellista tilannetta ja näkymiä sekä edistymistä 3 artiklan 1 kohdassa tarkoitettujen toimenpiteiden toteuttamisessa;

               c)

               osoitettava yhteys yhteisymmärryspöytäkirjassa vahvistettujen talouspoliittisten ehtojen, Jordaniassa meneillään olevan talous- ja finanssipoliittisen kehityksen sekä unionin makrotaloudellisen rahoitusavun erien maksamista koskevien komission päätösten välillä.

         2.   Komissio toimittaa Euroopan parlamentille ja neuvostolle viimeistään kahden vuoden kuluttua 1 artiklan 4 kohdassa tarkoitetun saatavuusajan päättymisestä jälkiarviointikertomuksen, jossa arvioidaan päätökseen saadun unionin makrotaloudellisen rahoitusavun tuloksia ja tehokkuutta ja sitä, missä määrin se on myötävaikuttanut avun tavoitteiden saavuttamiseen.
   9 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Strasbourgissa 11 päivänä joulukuuta 2013.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         V. LEŠKEVIČIUS

      (1)  Euroopan parlamentin kanta, vahvistettu 20. marraskuuta 2013 (ei vielä julkaistu virallisessa lehdessä), ja neuvoston päätös, tehty 5. joulukuuta 2013.

      (2)  Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimus (EYVL L 129, 15.5.2002, s. 3).

      (3)  Euroopan parlamentin ja neuvoston päätös N:o 778/2013/EU, annettu 12 päivänä elokuuta 2013, makrotaloudellisen lisärahoitusavun myöntämisestä Georgialle (EUVL L 218, 14.8.2013, s. 15).

      (4)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).

      (5)  Neuvoston päätös 2010/427/EU, annettu 26 päivänä heinäkuuta 2010, Euroopan ulkosuhdehallinnon organisaatiosta ja toiminnasta (EUVL L 201, 3.8.2010, s. 30).

      (6)  Neuvoston asetus (EY, Euratom) N:o 480/2009, annettu 25 päivänä toukokuuta 2009, takuurahaston perustamisesta ulkosuhteisiin liittyville hankkeille (EUVL L 145, 10.6.2009, s. 10).

      (7)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

      (8)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).

      (9)  Neuvoston asetus (EY, Euratom) N:o 2988/95, annettu 18 päivänä joulukuuta 1995, Euroopan yhteisöjen taloudellisten etujen suojaamisesta (EYVL L 312, 23.12.1995, s. 1).

      (10)  Neuvoston asetus (Euratom, EY) N:o 2185/96, annettu 11 päivänä marraskuuta 1996, komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi (EYVL L 292, 15.11.1996, s. 2).

      (11)  Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1).


Avis juridique important

|

32003D0517

2003/517/EY: Neuvoston päätös, tehty 15 päivänä heinäkuuta 2003, Euroopan keskuspankin pääoman merkintään sovellettavan jakoperusteen tarkistamista varten tarvittavista tilastotiedoista

Virallinen lehti nro L 181 , 19/07/2003 s. 0043 - 0044

Neuvoston päätös,tehty 15 päivänä heinäkuuta 2003,Euroopan keskuspankin pääoman merkintään sovellettavan jakoperusteen tarkistamista varten tarvittavista tilastotiedoista(2003/517/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 107 artiklan 6 kohdan sekä perustamissopimuksen liitteenä olevan Euroopan keskuspankkijärjestelmän (EKPJ) ja Euroopan keskuspankin (EKP) perussäännöstä tehdyn pöytäkirjan, jäljempänä "perussääntö", 29 artiklan 2 kohdan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon Euroopan keskuspankin lausunnon(3),sekä katsoo seuraavaa:(1) Neuvosto on päätöksessä 98/382/EY(4) vahvistanut EKP:n pääoman merkintään sovellettavan alkuperäisen jakoperusteen määrityksessä käytettäviä tilastotietoja koskevat säännöt.(2) Kansallisten keskuspankkien painoarvoja EKP:n pääoman merkintään sovellettavassa jakoperusteessa on perussäännön 29 artiklan 3 kohdan nojalla tarkistettava viiden vuoden välein.(3) Kun Euroopan unioniin liittyy uusia jäsenvaltioita, näiden kansallisista keskuspankeista tulee EKPJ:n jäseniä ja EKP:n pääoman merkitsijöitä. Kansallisten keskuspankkien painoarvoja EKP:n pääoman merkintään sovellettavassa jakoperusteessa olisi tämän johdosta tarkistettava.(4) On annettava niiden tilastotietojen toimittamista koskevat säännöt, joita käytetään tarkistettaessa kansallisten keskuspankkien painoarvoja EKP:n pääoman merkintään sovellettavassa jakoperusteessa.(5) Olisi määriteltävä käytettävien tietojen luonne ja lähteet sekä menetelmä, jonka mukaan lasketaan kansallisten keskuspankkien painoarvot EKP:n pääoman merkintään sovellettavassa jakoperusteessa.(6) Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetussa neuvoston asetuksessa (EY) N:o 2223/96(5) säädetään menetelmästä, joka koskee yhteisiä standardeja, määritelmiä, nimikkeistöjä ja tilinpidon sääntöjä ja jonka tarkoituksena on mahdollistaa tilien ja taulukoiden laatiminen yhteisön tarpeisiin vertailukelpoisin perustein. Lisäksi asetuksessa säädetään siirto-ohjelmasta, jota käytetään kyseisen asetuksen nojalla laadittujen tilien ja taulukoiden toimittamiseksi yhteisön tarpeisiin määräpäiviä noudattaen. Koska mainitussa asetuksessa otetaan huomioon tilastomenetelmien uusimmat standardit ja menetelmiä koskevat viimeisimmät muutokset, tässä päätöksessä olisi käytettävä sen mukaisia määritelmiä.(7) Koska EKP:n pääoman merkintään sovellettavaa jakoperustetta käytetään määritettäessä kunkin kansallisen keskuspankin osuus EKP:n pääomasta ja sen osuus valuuttavarantojen yhdistämisessä, äänten painotus EKP:n neuvostossa määräenemmistöä edellyttävien päätösten osalta (perussäännön 10 artiklan 3 kohdan mukaisesti) ja EKPJ:n rahoitustulon jakaminen kansallisten keskuspankkien kesken, on tärkeää, että kansallisten keskuspankkien painoarvot jakoperusteessa lasketaan tarkasti. Komission olisi siten annettava toimivaltaisille komiteoille tietoja, jotka koskevat väestötietoja ja markkinahintaista bruttokansantuotetta,ON PÄÄTTÄNYT SEURAAVAA:1 artiklaKohdeKomissio toimittaa tilastotiedot, joita tarvitaan tarkistettaessa kansallisten keskuspankkien painoarvoja Euroopan keskuspankin (EKP) pääoman merkintään sovellettavassa jakoperusteessa, tässä päätöksessä vahvistettujen sääntöjen mukaisesti.2 artiklaVäestö1. Väestöllä tarkoitetaan asetuksen (EY) N:o 2223/96 määritelmän mukaista kokonaisväestöä vuoden keskiarvona määritettynä ja lähimpään tuhanteen pyöristettynä.2. Kansallisten keskuspankkien perussäännön 29 artiklan 3 kohdan mukaisten painoarvojen tarkistamista varten tarvittavat väestöä koskevat tiedot koskevat viimeistä edellistä sitä edeltävää vuotta, jona jakoperustetta mukautetaan.3 artiklaMarkkinahintainen bruttokansantuote1. Markkinahintaisella bruttokansantuotteella tarkoitetaan asetuksessa (EY) N:o 2223/96 määriteltyä käypinä markkinahintoina laskettua kalenterivuoden bruttokansantuotetta, joka on ilmaistu kansallisena valuuttana mahdollisimman suurella tarkkuudella, jotta kunkin maan osuus voidaan laskea riittävän täsmällisesti.2. Kansallisille keskuspankeille perussäännön 29 artiklan 3 kohdan nojalla annettujen painoarvojen tarkistamista varten tarvittavat tiedot markkinahintaisesta bruttokansantuotteesta koskevat ennen jakoperusteen tarkistamista edeltävää toiseksi viimeistä vuotta kulunutta viittä vuotta.4 artiklaVaihtokurssit1. Bruttokansantuotteen muuntamisessa käyviksi markkinahinnoiksi käytetään vuotuista vaihtokurssia, joka on kalenterivuoteen sisältyvien työpäivien päivittäisten vaihtokurssien aritmeettinen keskiarvo.2. Päivittäisinä vaihtokursseina käytetään ennen vuotta 1999 komission laskemia ecun viitekursseja. Vuodesta 1999 käytetään EKP:n laskemia euron viitekursseja.5 artiklaLaskentaa koskevat säännöt ja tarkkuuden aste1. Jäsenvaltion osuus yhteisön väkiluvusta on sen prosentuaalinen osuus jäsenvaltioiden kokonaisväestöstä.2. Jäsenvaltion osuus yhteisön käypinä markkinahintoina ilmoitetusta bruttokansantuotteesta on sen prosentuaalinen osuus käypinä markkinahintoina ilmoitetusta jäsenvaltioiden viiden vuoden ajalta yhteenlasketusta bruttokansantuotteesta.3. Kansallisen keskuspankin painoarvo EKP:n pääoman merkintään sovellettavassa jakoperusteessa on niiden osuuksien aritmeettinen keskiarvo, jotka kyseisellä jäsenvaltiolla on yhteisön väkiluvusta ja käypinä markkinahintoina ilmoitetusta bruttokansantuotteesta.4. Eri laskentavaiheissa on käytettävä riittävästi numeroita, jotta voidaan varmistaa laskelmien tarkkuus. Kansallisten keskuspankkien painoarvot EKP:n pääoman merkintään sovellettavassa jakoperusteessa ilmaistaan neljän desimaalin tarkkuudella.6 artiklaTietojen antaminen komiteoilleVäestöä koskevien tietojen osalta komissio antaa asiaa koskevia tietoja Euroopan yhteisöjen tilasto-ohjelmakomitean perustamisesta 19 päivänä kesäkuuta 1989 tehdyn neuvoston päätöksen 89/382/ETY, Euratom(6) 1 artiklalla perustetulle Euroopan yhteisöjen tilasto-ohjelmakomitealle.Käypinä markkinahintoina ilmoitettua bruttokansantuotetta koskevien tietojen osalta komissio antaa asiaa koskevia tietoja markkinahintaisen bruttokansantuotteen muodostamisen yhdenmukaistamisesta 13 päivänä helmikuuta 1989 annetun neuvoston direktiivin 89/130/ETY(7) 6 artiklalla perustetulle bruttokansantuotetta käsittelevälle komitealle.7 artiklaUudet jäsenvaltiotKun Euroopan unioniin liittyy uusia jäsenvaltioita ja niiden kansallisista keskuspankeista tulee EKPJ:n jäseniä, käytetään väestöä ja käypinä markkinahintoina ilmoitettua bruttokansantuotetta koskevien tilastotietojen osalta niitä viitejaksoja, joita on käytetty perussäännön 29 artiklan 1 ja 3 kohdan mukaisessa jakoperusteen viimeisimmässä viisivuotistarkistuksessa.8 artiklaTietojen toimittaminenKomissio ilmoittaa EKP:lle tässä päätöksessä tarkoitetut jäsenvaltiokohtaiset väestöä, käypinä markkinahintoina ilmoitettua bruttokansantuotetta ja vuotuisia vaihtokursseja koskevat tiedot viimeistään kaksi kuukautta ennen sitä päivää, jona kansallisten keskuspankkien tarkistetut painoarvot EKP:n pääoman merkintään sovellettavassa jakoperusteessa tulevat voimaan.Tehty Brysselissä 15 päivänä heinäkuuta 2003.Neuvoston puolestaPuheenjohtajaG. Tremonti(1) Ehdotus 14 päivältä maaliskuuta 2003 (ei vielä julkaistu virallisessa lehdessä).(2) Lausunto annettu 3. heinäkuuta 2003 (ei vielä julkaistu virallisessa lehdessä).(3) EUVL C 102, 29.4.2003, s. 11.(4) EYVL L 171, 17.6.1998, s. 33.(5) EYVL L 310, 30.11.1996, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 359/2002 (EYVL L 58, 28.2.2002, s. 1).(6) EYVL L 181, 28.6.1989, s. 47.(7) EYVL L 49, 21.2.1989, s. 26.


Avis juridique important

|

31999D0331

Euroopan keskuspankin päätös, tehty 1 päivänä joulukuuta 1998, kansallisten keskuspankkien prosenttiosuuksista Euroopan keskuspankin pääoman jakoperusteessa (EKP/1998/13)

Virallinen lehti nro L 125 , 19/05/1999 s. 0033 - 0033

EUROOPAN KESKUSPANKIN PÄÄTÖS,tehty 1 päivänä joulukuuta 1998,kansallisten keskuspankkien prosenttiosuuksista Euroopan keskuspankin pääoman jakoperusteessa(EKP/1998/13)(1999/331/EY)EUROOPAN KESKUSPANKIN NEUVOSTO, jokaottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") 29 artiklan,sekä katsoo, että9 päivänä kesäkuuta 1998 tehdyn EKP:n päätöksen (EKP/1998/1)(1) Euroopan keskuspankin pääoman jakoperusteessa käytettävästä kansallisten keskuspankkien prosenttiosuuksien määrittämismenetelmästä 2 artiklassa säädetään, että jakoperustetta voidaan tarkistaa ennen kolmannen vaiheen alkua, jos Euroopan yhteisöjen komission ennen vuoden 1998 joulukuuta toimittamat jakoperusteen määrittämiseksi tarvittavat tarkistetut tilastotiedot ovat sellaisia, jotka aiheuttavat kansallisen keskuspankin osuuteen vähintään 0,01 prosentin muutoksen,komissio on toimittanut jakoperusteen määrittämiseen tarvittavat tarkistetut tilastotiedot marraskuussa 1998 Euroopan unionin neuvoston 5 päivänä kesäkuuta 1998 hyväksymien sääntöjen mukaisesti(2),kansallisten keskuspankkien painoarvoa pääoman jakoperusteessa on muutettava tarkistettujen tietojen johtaessa vähintään 0,01 prosentin muutokseen kansallisen keskuspankin osuudessa, jasiinä tapauksessa, että komission lukujen summaksi ei saada 100 %:a, poikkeama korjataan lisäämällä 0,0001 % prosenttiyksikköä pienimpään osuuteen/pienimpiin osuuksiin kasvavassa järjestyksessä, kunnes on saatu tulokseksi tasan 100 %, jos alkuperäinen yhteismäärä on ollut alle 100 %,ON TEHNYT TÄMÄN PÄÄTÖKSEN:1 artiklaPerussäännön 29.1 artiklassa tarkoitetut kansallisten keskuspankkien painoarvot pääoman jakoperusteessa ovat seuraavat:>TAULUKON PAIKKA>2 artikla1. Tämä päätös korvaa 9 päivänä kesäkuuta 1998 tehdyn EKP:n päätöksen (EKP/1998/1) Euroopan keskuspankin pääoman jakoperusteessa käytettävästä kansallisten keskuspankkien prosenttiosuuksien määrittämismenetelmästä.2. Tämä päätös tulee voimaan taannehtivasti 1 päivänä kesäkuuta 1998. Euroopan keskuspankin johtokunta valtuutetaan tekemään kaikki tarvittavat toimenpiteet niiden määrien tarkistamiseksi, jotka kansalliset keskuspankit ovat jo maksaneet EKP:n 9 päivänä kesäkuuta 1998 tekemän päätöksen (EKP/1998/2) Euroopan keskuspankin pääoman maksamisen edellyttämistä toimenpiteistä mukaisesti.3. Tämä päätös julkaistaan Euroopan yhteisöjen virallisessa lehdessä.Tehty Frankfurt am Mainissa 1 päivänä joulukuuta 1998.EKP:n puheenjohtajaWillem F. DUISENBERG(1) EYVL L 8, 14.1.1999, s. 31.(2) Neuvoston päätös 98/382/EY, EYVL L 171, 17.6.1998, s. 33.


title: 2010/515/EU: Euroopan parlamentin päätös, tehty 5 päivänä toukokuuta 2010 , Euroopan jälleenrakennusviraston varainhoitovuoden 2008 tilien päättämisestä

text:
               25.9.2010

               FI

               Euroopan unionin virallinen lehti

               L 252/135

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   Euroopan jälleenrakennusviraston varainhoitovuoden 2008 tilien päättämisestä
   (2010/515/EU)
   EUROOPAN PARLAMENTTI, joka
   ottaa huomioon Euroopan jälleenrakennusviraston lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan jälleenrakennusviraston tilinpäätöksestä varainhoitovuodelta 2008 sekä viraston vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan jälleenrakennusviraston perustamisesta 5. joulukuuta 2000 annetun neuvoston asetuksen (EY) N:o 2667/2000 (3) ja erityisesti sen 8 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0072/2010),

               1.

               hyväksyy Euroopan jälleenrakennusviraston varainhoitovuoden 2008 tilien päättämisen;

               2.

               kehottaa puhemiestä välittämään tämän päätöksen Euroopan jälleenrakennusviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 304, 15.12.2009, s. 43.

      (2)  EYVL L 248, 16.9.2002, s. 1.

      (3)  EYVL L 306, 7.12.2000, s. 7.

      (4)  EYVL L 357, 31.12.2002, s. 72.